Saskuehana

Saskuehana () – upė šiaurės rytų JAV. Prasideda Niujorko valstijoje, Otsego ežere, Apalačų prieškalnėse. Teka pietryčių kryptimi per Pensilvanijos ir Merilando valstijas. Kerta Pidmonto plynaukštę, sudaro slenksčius. Įteka į Atlanto vandenyno Česapiko įlanką.

Pagrindiniai intakai: Vakarų Saskuehana, Džuniata. Įrengta kanalų sistema bei užtvankų kaskada. Žemupyje laivuojama. Svarbiausi miestai prie Saskuehanos yra Bingamtonas, Vilks Baris, Harisburgas.

Upės pavadinimas kilo nuo irokėzų genties saskuehanokų. 1612 m. žemėlapyje upė įvardinta kaip Sasquesahanough, tačiau vėliau pavadinimas supaprastintas.

Šaltiniai 

JAV upės